ԵՐԵՎԱՆ-ՓԱՐԻԶ.- Սերժ Սարգսյանն այսօր պաշտոնական այցով մեկնել է Ֆրանսիայի Հանրապետություն: Ինչպես հաղորդում է ՀՀ նախագահի մամուլի ծառայությունը, այցի շրջանակներում նա հանդիպումներ կունենա Ֆրանսիայի բարձրագույն ղեկավարության՝ Նախագահ Ֆրանսուա Օլանդի, Սենատի նախագահ Ժերար Լարշեի, Ազգային ժողովի նախագահ Կլոդ Բարտոլոնի, Փարիզի քաղաքապետ Անն Իդալգոյի, ինչպես նաև Ֆրանկոֆոնիայի միջազգային կազմակերպության գլխավոր քարտուղար Միկայել Ժանի հետ: Հայ-ֆրանսիական բարձր մակարդակի բանակցությունների արդյունքներով կստորագրվեն երկկողմ հարաբերությունների ամրապնդմանն ու փոխգործակցության խորացմանն ուղղված մի շարք փաստաթղթեր: Փարիզում նախատեսված են Սերժ Սարգսյանի հանդիպումները Ֆրանսիայի գործարար շրջանակների, իսկ երեկոյան նաեւ հանդիպում-ընթրիք Եվրոպայի հայկական համայնքների ներկայացուցիչների հետ: